ΓΡΑΠΤΗ ΕΡΩΤΗΣΗ E-3163/02

υποβολή: Marjo Matikainen-Kallstrm (PPE-DE)και Christian Rovsing (PPE-DE) προς το Συμβούλιο

(5 Νοεμβρίου 2002)

Θέμα: Πυρηνική ενέργεια στη Βουλγαρία

Παραπέμπουμε στο σεμινάριο που διεξήχθη στο Ευρωπαϊκό Κοινοβούλιο όπου συζητήθηκε το μέλλον των βουλγαρικών πυρηνικών μονάδων στο Κοζλοντούι την 1η Οκτωβρίου 2002 και στην απάντηση την οποία παρέσχε ο κ. Verheugen εξ ονόματος της Επιτροπής στις 23 Σεπτεμβρίου στη γραπτή ερώτηση E-2121/02 που κατέθεσαν η κ. Matikainen-Kallstrm και ο Δρ. Adam.

Στο σεμινάριο του Κοινοβουλίου ο διευθυντής πυρηνικής ασφαλείας του Διεθνούς Οργανισμού Ατομικής Ενεργείας παρουσίασε την έκθεση μιας πρόσφατης αποστολής εμπειρογνωμόνων ασφαλείας. Κατέληγε στο συμπέρασμα ότι τα πρότυπα ασφαλείας που έχουν επιτευχθεί στις μονάδες Κοζλοντούι 3 και 4 είναι πλέον του αυτού επιπέδου με εκείνα μονάδων της αυτής ηλικίας που λειτουργούν στην ΕΕ.

Στην απάντησή του στην προηγούμενη γραπτή ερώτηση ο κ. Verheugen ανέφερε ότι οι μονάδες 3 και 4 του πυρηνικού σταθμού παραγωγής ηλεκτρισμού Κοζλοντούι 'συνεχίζουν να εμφανίζουν αριθμό αποκλίσεων από τις απαιτήσεις ασφαλείας' και δήλωσε ότι εξ αιτίας αυτών τα κράτη μέλη της ΕΕ ζητούν το κλείσιμο αυτών των μονάδων 'το αργότερο έως το 2006'.

Θα μπορούσε το Συμβούλιο να αναφέρει την άποψή του σχετικά με την έκθεση ασφαλείας του Διεθνούς Οργανισμού Ατομικής Ενεργείας όσον αφορά τις μονάδες 3 και 4 στο Κοζλοντούι· Συγκεκριμένα, θα μπορούσε να δηλώσει επί ποίων απαιτήσεων ασφαλείας βασίζεται για την κρίση του (είναι διαφορετικές από εκείνες που χρησιμοποιεί ο Διεθνής Οργανισμός Ατομικής Ενεργείας·) και για ποίους λόγους παρά τα συμπεράσματα στα οποία καταλήγει η έκθεση ασφαλείας του Διεθνούς Οργανισμού Ατομικής Ενεργείας οι μονάδες Κοζλοντούι 3 και 4 πρέπει να κλείσουν· Επ' αυτού, θα μπορούσε το Συμβούλιο να εξηγήσει τις άποκλίσεις' στις οποίες παραπέμπει ο κ. Verheugen εξ ονόματός του·

Απάντηση

(3 Μαρτίου 2003)

Κατ'αρχάς, το Συμβούλιο επισημαίνει ότι η πυρηνική ασφάλεια δεν είναι θέμα κοινοτικής αλλά εθνικής αρμοδιότητας. Το Συμβούλιοπογραμμίζει επίσης ότι δεν είθισται να σχολιάζει δηλώσεις των μελών της Ευρωπαϊκής Επιτροπής.

Ως προς την ερώτηση αυτή καθεαυτή των αξιότιμων κυρίων ευρωβουλευτών, το Συμβούλιο εφιστά την προσοχή τους στην απάντηση που έδωσε στη γραπτή ερώτηση Ε-1363/02.

Παρά ταύταπενθυμίζει στους εν λόγω ευρωβουλευτές το σφαιρικό πλαίσιο της κατάστασης:

- Κατά τη Διάσκεψη Προσχώρησης σε επίπεδο Υπουργών με τη Βουλγαρία στις 18 Νοεμβρίου 2002, συμφωνήθηκε ότι το κεφάλαιο Ενέργεια δεν απαιτεί στο παρόν στάδιο περαιτέρω διαπραγματεύσεις. Η συμφωνία αυτή επετεύχθη επίσης βάσει της δέσμευσης της Βουλγαρίας να κλείσει τις μονάδες 3 και 4 του σταθμού πυρηνικής ενέργειας του Κοζλοντούι το 2006. Συμφωνήθηκε επίσης ότι η ΕΕ θα δώσει εντολή για αποστολή εμπειρογνωμόνων στη Βουλγαρία το ταχύτερο δυνατό προτού ολοκληρωθούν οι διαπραγματεύσεις. εντολή της θα συνάδει προς την έκθεση για την πυρηνική ασφάλεια στα πλαίσια της διεύρυνσης και την έκθεση για την πορεία της αξιολόγησης από ομοτίμους. Οι εμπειρογνώμονες αυτοί θα παρακολουθήσουν την εφαρμογή των συστάσεων που περιέχονται στις εν λόγω εκθέσεις, δίδοντας επίσης τη δέουσα προσοχή στις προαναφερόμενες δεσμεύσεις κλεισίματος.

- Στα πλαίσια αυτά,πενθυμίζεται η γενική θέση της ΕΕ κατά τις διαπραγματεύσεις προσχώρησης για τη σημασία του στόχου ενόςψηλού επιπέδου πυρηνικής ασφάλειας και προστασίας του περιβάλλοντος, όπως μνημονεύεται στα αντίστοιχα συμπεράσματα του Συμβουλίου. Η ΕΕ είναι αποφασισμένη να παρακολουθεί εκ του σύνεγγυς τα σχετικά θέματα καθ' όλη τη διαδικασία προσχώρησης. Η ΕΕ θα συνεχίσει να παρακολουθεί την κατάσταση της πυρηνικής ασφάλειας στη Βουλγαρία έως την προσχώρηση,πενθυμίζοντας ότι η ευθύνη για τον ασφαλή σχεδιασμό, κατασκευή, λειτουργία και αποξήλωση μιας πυρηνικής εγκατάστασης ανήκει πάντοτε στο κράτος που έχει δικαιοδοσία επ' αυτής.